“ซี.พี. กัมพูชา” ช่วยเหลือชาวกัมพูชาผู้ประสบอัคคีภัย
"ซี.พี. กัมพูชา" มูลนิธิ ธนินท์-เทวี เจียรวนนท์ ช่วยเหลือชาวกัมพูชาผู้ประสบอัคคีภัย
4 มี.ค. 2563

นายวิทยา เกรียงไกรวิทย์ รองกรรมการผู้จัดการอาวุโส บริษัท ซี.พี. กัมพูชา จำกัด พร้อมด้วย Mr. Steven Heimberg กรรมการบริหารองค์กร Empowering Youth in Cambodia (EYC) ร่วมด้วย นายพชร พานิชกุล ผู้จัดการทั่วไป แม็คโคร กัมพูชา และ มูลนิธิ ธนินท์-เทวี เจียรวนนท์ ร่วมมอบเครื่องอุปโภคบริโภค พร้อมทั้งจัดเลี้ยงอาหาร เพื่อช่วยเหลือชาวกัมพูชาผู้ประสบอัคคีภัย ในหมู่บ้านบะตูก แขวงตวลส่องแก 1 เขตรือเซ็ยแกว กรุงพนมเปญ หลังได้รับผลกระทบจากอัคคีภัย เมื่อวันที่ 6 มกราคม 2563 ที่ผ่านมา
โดยมี นายเรียจ สุภาเวือน กำนันแขวงตวลส่องแก เป็นตัวแทนรับมอบ ซึ่งเหตุการณ์ในครั้งนี้ได้สร้างความเสียหายให้กับบ้านเรือน 15 แถว มีประชาชนที่ได้รับผลกระทบ 175 ครัวเรือน โดยไม่มีผู้ที่ได้รับบาดเจ็บหรือเสียชีวิต